የልጅነት ሚጢጢ ልብ ትልቅ ምኞት እንጂ ትልቅ ብር ያገኛል ተብሎ አይጠበቅምና ብሩን ሳታገኝ ዓመታትን አሳለፈች። ከምትማርበት የካቶሊክ ሚሽን ትምህርት ቤት ወጥታም ወደ ጣሊያን አገር ሄደች። ከ17 ዓመታት የባዕድ አገር ቆይታ በኋላ ወደ አገሯ ተመልሳ በልጅነት ልቧ የተመኘችውን የበጎ አድራጎት ስራ ለመስራት አሰበች። (ከረጢት ሙሉ ብር አግኝታ ይሆን? ያሰኛል) መልካምነትን ለመስራት ስትንቀሳቀስም ጫማ የሌላቸውን ብላቴናዎች ፍለጋ ጀመረች። መቼም ኢትዮጵያ ውስጥ የጫማ መግዣ እንጂ ጫማ የማያደርግ ብላቴና ማግኘት ቀላል ስለሆነ ብዙም ሳትደክም በአዲስ አበባ ውስጥ ልዩ ስሙ ሣሪስ ተብሎ ከሚጠራው ሰፈር 40 ልጆች በአዳም ጫማ እንደሚገዙ ከቀበሌው ጽ/ቤት ተነገራት። ከ40ዎቹ ልጆች መካከልም 16 ልጆችን ብቻ በመያዝ የመልካምነት ሥራዋን ጀመረች ‹‹ጆይፉል ላይፍ ፋውንዴሽን››ን ጀመረች። ከ8 ዓመት በኋላ በይፋ ይህን ያደረገችው የያኔዋ ብላቴና የአሁኗ ወጣት ሰብለወንጌል (ሰብሪና) ኦርጂኖ ትባላለች። ስለ ድርጅቱ እንቅስቃሴ እና የስራ ሂደት የሚዳስሰውን ልዩ ዘገባ ከዚህ በታች አቅርበነዋል።
